da en en nl uz da en da ro zh da en da da da da da da da da da da da da da da da da en da da da da da da da da en da ko en en en en en nl en nl uz en da da sv sv en de de en en nl en nl da nl en en nl da en da de da en nl en nl nl sv en da en nl uz da en da ro da da da da da da sv sv en de de en en nl en nl da nl en en nl da en da de da en nl en nl nl sv en da en en en
Få det bedste ud af dit soveværelse - DVC Vinduer
Søvn er vigtigt. Ofte bliver man først opmærksom på, hvor vigtigt det egentlig er, når man ikke får den søvn, man skal have. Søvnen – og især manglen på samme – påvirker hele dit system; din generelle velvære, dit humør og din sundhed, så det kan altså godt betale sig at have søvnen i baghovedet, når man indretter sit soveværelse.
Sengen er den helt oplagte knap, man kan stille på i den henseende, men det følgende er også en samling af nogle af de øvrige indretningsmuligheder og -variationer, man kan have for øje i indretningen af sit søvnoptimerede soveværelse.
Læs med her og bliv klogere – og sov bedre!
Den perfekte seng til dig
Først og fremmest er det alfa og omega for din søvn, at du har en god seng, som både passer til dine personlige behov og til udtrykket i dit nye soveværelse.
Her spiller sengens størrelse ind, og du skal beslutte, om du vil have en enkelt- eller en dobbeltseng. Dernæst kommer de mere udtryksmæssige valg som gavl og ben, samt om du er mest til en kontinentalseng, som både bogstaveligt og for øjet fylder i rummet, eller om du er mest til en klassisk boksmadras.
Madrassens type er noget af det, som i høj grad gør en seng personlig. Helt grundlæggende er der to typer af madrasser; af memory-skum eller latex. En memory-skum-madras er helt ideel til dig, som sætter pris på en madras, der lader dig synke ned, og som former sig efter din krop og virker trykaflastende på udsatte punkter som nakke og lænd.
En sådan madras er dog ikke ret god til at lede varmen væk fra din krop, så har du tendens til at have det varmt, når du sover, skal du overveje dit valg en ekstra gang. Latexmadrassen kan derimod det, memory-modellen ikke kan.
Den er rigtig god til at varmeaflede, ligesom den er fastere end skummadrassen. Et godt tip er altid at spørge indkøbsstedet til råds, idet madrastyperne nogle gange afviger, og idet de naturligvis er eksperter på deres aktuelle produkter.
Planter! Luftrensende og søvnforbedrende
Der står planter i langt de fleste danske hjem, og for mange er det sikkert primært fordi, de pynter. Der er dog lavet undersøgelser, der viser, at planter kan andet end at pynte; nogle planter virker nemlig luftrensende, og stiller man dem i sit soveværelse, kan de i sidste ende virke søvnforbedrende.
Planter optager kuldioxid og afgiver samtidig oxygen, som i dette tilfælde er et affaldsprodukt. Undervejs i kredsløbet renser planterne luften for usunde stoffer.
Blandt de bedste planter til formålet er guldpalmen, aloe vera-planten, stuebirken, nyrebregnen og svigermors skarpe tunge. Planterne har mange gode effekter som klaring af vores luftveje, nedsat risiko for hovedpine samt forhøjet blodtryk og producering af sund og renset ilt.
Nu er der styr på sengen og på luften, som vi indånder, når vi sover. Nu mangler vi bare at eliminere alle former for forstyrrende elementer under søvnen – på en stilren måde, naturligvis. Lys kan for nogen være noget af det, som forstyrrer en god søvn allermest, og derfor skal der også være fokus på mørklægningsgardiner, som selvfølgelig mørklægger, men som også er pæne.
Der er mange typer af mørklægningsgardiner på markedet, både i mørke og lyse farver, og det er både muligt at få modeller, som lukker alt lys ude ved hjælp af sidelister, ligesom man kan få det traditionelle mørklægningsgardin uden lister, hvor der dermed vil slippe en lille smule lys ind i siderne.
Minimalisme frem for alt
For nogen bliver soveværelset let et rum, der både tjener som soveværelse og som opmagasineringsrum, idet man jo kun opholder sig der, når man sover.
Undersøgelser viser dog, at det i høj grad kan betale sig at indrette sit soveværelse efter en minimalistisk fremgangsmåde. Det er nemlig ikke kun lys, som kan virke forstyrrende på søvnen; det kan effekter som rod og elektronik i høj grad også.
Hvis det sidste man ser, inden man falder i søvn, er blinkende lamper fra computeren eller høje, ranglede bunker af papirer og bøger, kan det påvirke ens søvn og gøre den mere ustabil, end hvis man gav hjernen fred og ro inden sengetid. Særligt elementer som opbevaring eller vasketøjskurve i soveværelset, kan give ubevidst uro – Se denne oversigt over simple og minimalistiske vasketøjskurve til soveværelset.
Indretning og søvn hænger uløseligt sammen. Har du ro i hovedet, inden du falder i søvn, vil du sandsynligvis også sove en rolig og stabil søvn, og ro kan man i høj grad skabe gennem sin indretning. Indretter du efter less is more-metoden, indretter du dig altså også til en god, sund søvn.
Med få, rette elementer kan du skabe et smukt soveværelse, hvor komfort, personlighed og det minimalistiske er i højsædet. God fornøjelse – og sov godt!
Tænk økonomisk når du indretter din bolig
6 ting du skal være obs på når du køber vinkøleskab
Share your thoughts Annuller svar
Din e-mailadresse vil ikke blive publiceret. Krævede felter er markeret med *
Save my name, email, and website in this browser for te next time I comment.
Tre råd: Sådan vælger du den rette bredbåndsforbindelse til dit hjem
Hold ejendommen i god stand med en vedligeholdelsesplan
Sådan får du både behageligt og flotte stolesæder med lammeskind
Det er vigtigt at have et godt og trygt soveværelse
Gør din bolig mere moderne med trendy boligtilbehør